rejauldu/bengali-wikipedia huggingface dataset:
সুলতানা কামাল একজন বাংলাদেশী মানবাধিকারকর্মী এবং রাজনীতিবিদ। তিনি রাষ্ট্রপতি এবং প্রধান উপদেষ্টা ইয়াজউদ্দিন আহম্মেদের সময়ে তত্ত্বাবধায়ক সরকার বাংলাদেশ-এর উপদেষ্টা ছিলেন। প্রধান উপদেষ্টা এবং রাষ্ট্রপতির ইয়াজউদ্দিন আহম্মেদের সাথে দেশে সেনাবাহিনী মোতায়েন নিয়ে ধারাবাহিক মতবিরোধের কারণে পদত্যাগকৃত তিনজন উপদেষ্টার মধ্যে তিনি একজন।   প্রারম্ভিক জীবন ও শিক্ষা  সুলতানা কামাল জন্মগ্রহণ করেন ১৯৫০ সালে। তার পিতা কামাল উদ্দিন আহমেদ এবং মাতা প্রখ্যাত ও জনপ্রিয় কবি সুফিয়া কামাল। সুলতানা কামাল লীলা নাগের নারীশিক্ষা মন্দিরে ভর্তি হয়েছিলেন। পরবর্তীতে তিনি ঢাকার আজিমপুর বালিকা উচ্চবিদ্যালয় থেকে এসএসসি এবং হলিক্রস কলেজ থেকে এইচএসসি পাশ করেন। তিনি মাস্টার্স ডিগ্রি অর্জন করেন ঢাকা বিশ্ববিদ্যালয় থেকে। তার স্বামীর নাম শ্রী সুপ্রিয় চক্রবর্তী। সুলতানা কামালের পারিবারিক ডাকনাম 'লুলু'।   কর্মজীবন  সঙ্গীত কলেজে শিক্ষকতা দিয়ে কর্মজীবন শুরু করেন সুলতানা কামাল। তিনি বিএসসি পরীক্ষায় উত্তীর্ণ হন এবং বাংলাদেশ টোব্যাকো কোম্পানীতে নিযুক্ত হন। ১৯৭৬ সালে তিনি সিলেটের খাদিমনগরে আন্তর্জাতিক স্বেচ্ছাসেবক হিসেবে কাজ শুরু করেন। তিনি ১৯৭৮ সালে আবারও ঢাকা বিশ্ববিদ্যালয় থেকে এলএলবি সম্পন্ন করেন। তিনি নেদারল্যান্ড থেকে ওমেন এন্ড ডেভেলপমেন্ট বিষয়ে ডেভেলপমেন্ট স্টাডিজে মাস্টার্স সম্পন্ন করেন। ১৯৯০ সাল পর্যন্ত তিনি হংকংয়ে ভিয়েতনামী ভাসমান লোকজনের উপর জাতিসংঘের আইনি পরামর্শক হিসেবে কাজ করেন। তিনি ২০১৬ সাল পর্যন্ত আইন ও সালিশ কেন্দ্রের নির্বাহী পরিচালকের দায়িত্ব পালন করেন।   মুক্তিযুদ্ধে অংশগ্রহণ  ১৯৭১ সালের মহান বাংলাদেশের স্বাধীনতা যুদ্ধ চলাকালে সুলতানা কামাল কাজ করেছেন ভারতের ত্রিপুরা রাজ্যের আগরতলায় বাংলাদেশ হাসপাতালে। আহত বাংলাদেশি মুক্তিযোদ্ধাদের সেবা করবার জন্য স্থাপিত হাসপাতালটি গড়ে তুলবার সময় থেকে শুরু করে যুদ্ধ শেষ হবার সময় পর্যন্ত সুলতানা কামাল (লুলু), তার ছোটবোন সাঈদা কামাল (টুলু), বেশ কয়েকজন নারী-যুবকসহ লন্ডন প্রবাসী দুজন ডাক্তার (ডা. মবিন এবং ডা. জাফরুল্লাহ চৌধুরী) অক্লান্ত পরিশ্রম করে গেছেন। সুলতানা কামালের তেমন কোনো নার্সিং প্রশিক্ষণ ছিল না। তবে ছিল অদম্য ইচ্ছাশক্তি আর অপার সাহস। সেবা আর ভালোবাসা দিয়ে তারা সুস্থ করে তুলেছেন আহত মুক্তিযোদ্ধাদের। দেশ স্বাধীন হবার পর তারা নিজ বাড়িতে ফিরে আসেন।  পুরস্কার  অনন্যা শীর্ষ দশ পুরস্কার   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী মানবাধিকার কর্মী বিষয়শ্রেণী:বাংলাদেশী সমাজকর্মী বিষয়শ্রেণী:বাংলাদেশী নারীবাদী বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী নারী অধিকার কর্মী বিষয়শ্রেণী:মুক্তিবাহিনীর কর্মকর্তা বিষয়শ্রেণী:ইসলামি নারীবাদী বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য বিষয়শ্রেণী:অনন্যা শীর্ষ দশ পুরস্কার বিজয়ী বিষয়শ্রেণী:নারী মানবাধিকার কর্মী বিষয়শ্রেণী:স্বাধীনতা পুরস্কার বিজয়ী
অভিজিৎ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় ময়ূরেশ্বর বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:বীরভূম জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৫৩, ৬ ফেব্রুয়ারি ২০২৫ (ইউটিসি) :কার্লি মন্টানা   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০৩:০৯, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুষ্টিয়া শহর বাইপাস রোড বা এন৭১৩ (বাংলাদেশ) কুষ্টিয়া শহরের পাশে অবস্থিত একটি জাতীয় মহাসড়ক ও বাইপাস সড়ক। ২০১৬ সালে সড়কের নির্মাণ কাজ শুরু হয় এবং ২০১৮ সালে উদ্ভোধন করা হয়।   ইতিহাস  এই বাইপাস সড়ক নির্মাণের প্রক্রিয়া শুরু হয় ২০০৫ সালে কিন্তু আমলাতান্ত্রিক ও ভূমি অধিগ্রহণ জটিলতার কারণে তা বন্ধ হয়ে যায়। ২০০৭-২০০৮ অর্থবছরে পুনরায় পুনরায় কাজ শুরু হয় এবং আবার বন্ধ হয়ে যায়। পরবর্তীতে ২০১৬ সালে ২৮ জানুয়ারি থেকে সড়কের নির্মাণ কাজ শুরু হয়। ৬.৬ কিলোমিটার দৈর্ঘ্য, ৭.৩ মিটার প্রশস্ত দুই লেন বিশিষ্ট এই সড়ক নির্মাণে মোট ব্যয় হয়েছে ১২০ কোটি টাকা। এই সড়কে একটি পিসি গার্ডার সেতু, একটি আন্ডারপাস ও ২১টি কালভার্ট নির্মাণ করা হয়েছে। ২০১৮ সালের ৩১ নভেম্বর বাংলাদেশের তৎকালীন প্রধানমন্ত্রী শেখ হাসিনা এই সড়কের উদ্ভোধন করেন।   তথ্যসূত্র   বিষয়শ্রেণী:কুষ্টিয়া সদর উপজেলা বিষয়শ্রেণী:কুষ্টিয়া জেলার সড়ক পরিবহন বিষয়শ্রেণী:২০১৬-এ প্রতিষ্ঠিত বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:কুষ্টিয়ার সড়ক বিষয়শ্রেণী:খুলনা বিভাগের মহাসড়ক
কুইন অ্যানি’স রিভেঞ্জ (ইংরেজি:Queen Anne's Revenge) ছিল ইংরেজ জলদস্যু ব্ল্যাকবিয়ার্ডের জলি রজার পতাকাবাহী জাহাজ। তিনি জাহাজটি এক বছরেরও কম সময় ব্যবহার করেছিলেন। ১৭১৮ সালে ব্ল্যাকবিয়ার্ড বেফোর্ট ইনলেট, উত্তর ক্যারোলিনার (বর্তমান, মার্কিন যুক্তরাষ্ট্র) কাছাকাছি নোঙ্গর করে রেখেছিলেন। ১৯৯৬ সালের পর ইন্টারসেল নামে উত্তর ক্যারোলিনার মেরিন রিকভারিতে কাজ করা এক ঠিকাদার কুইন অ্যানি’স রিভেঞ্জ -এর মত দেখতে একটি জাহাজের অবশিষ্ঠাংশ অবিষ্কার করেন।   ইতিহাস  ৩০০ টনের এই ভেসেলটির আসল নাম ছিল কনকর্ড, যা ১৭১০ সালে ফ্রিগাট (পূর্বের পাল তোলা ছোট রণতরী) হিসেবে ইংল্যান্ডে তৈরি করা হয়েছিল। এক বছর পর জাহাজটি ফরাসিরা আটক করে। এরপর ফরাসিরা জাহাজটিকে আরো অধিক কার্গো ধারনক্ষমতা সম্পন্ন করে ও দাস বহনের উপযোগী করে নতুন ভাবে তৈরি করেন। এসময় জাহাজটির নাম পরিবর্তন করে রাখা হয়, লা কনকর্ডি ডি নানতেস। পরবর্তীতে দাস বহনকারী এই জাহাজটি নভেম্বর ২৮, ১৭১৭ সালে মার্টিনিক দ্বীপপুঞ্জের কাছাকাছি জলদস্যু বেঞ্জামিন হার্নিগোল্ড দখল করেন। হার্নিগোল্ড তার বিশ্বস্থ এডোয়ার্ড টীচ (যিনি ব্ল্যাকবিয়ার্ড নামেই বেশি পরিচিত) -এর কাছে জাহাজটি হস্তান্তর করেন ও তাকে জাহাজের ক্যাপ্টেন নিযুক্ত করেন। টীচের ফার্স্ট ম্যাট ছিল ক্রিস্টোফার ব্ল্যাকউড (ব্ল্যাকবিয়ার্ড ক্লাউ), ছিলেন একজন হিংস্র যুদ্ধা এবং তিনি ব্ল্যঅকবিয়ার্ডের অনেক জলদস্যুকে পচিালনা করতেন।  ব্ল্যাকবিয়ার্ড লা কনকর্ডিং জাহাজটি তার জলি রজার পতাকাবাহী জাহাজে পরিনত করেন। এটিতে আরো ক্যানোন যুক্ত করে নাম পরিবর্তন করে রাখেন কুইন অ্যানি’স রিভেঞ্জ। নামটি সম্ভবত এসেছে স্প্যানিশদের বিরুদ্ধে, ব্রিটিশদের যুদ্ধের নাম থেকে। যুদ্ধটির নাম ছিল কুইন অ্যানি’স ওয়ার, যে যুদ্ধে ব্ল্যাকবিয়ার্ড রাজকীয় নৌবাহিনীতে কিছু কাল কাজ করেছেন। অথবা রানী অ্যানীর প্রতি তার সহানুভূতি থেকে জাহাজের এমন নামকরণ করেছিলেন। ব্ল্যাকবিয়ার্ড এই জাহাজ নিয়ে আফ্রিকার পশ্চিম উপকূল থেকে যাত্রা করে ক্যারিবীয় অঞ্চলে পৌঁছেছিলেন। পথিমধ্যে, তিনি ব্রিটিশ, ডাচ ও পর্তুগীজদের বণিক জাহাজে আক্রমণ করেছিলেন বলে জানা যায়।  কিছুদিন পরই চার্লস্টোন হার্বারে ১৭১৮ এর মে মাসে তিনি প্রতিরোধ গড়ে তোলেন এবং সরকারের রাজকীয় ক্ষমা গ্রহণে অস্বীকৃতি জানান। কুইন অ্যানি’স রিভেঞ্জ নিয়ে তিন বেফোর্ট ইনলেটে বালুচরাতে আটকে যান। এরপর অল্প সংখ্যক ক্রু নিয়ে তিনি ছোট তরঅ অ্যাডভেঞ্চার নিয়ে পালিয়ে যান। তিনি নিকটবর্তী একটি দ্বীপে তার কিছু জলদস্যু অনুসারীকে নামিদেন যাদের পরবর্তীতে স্টিডি বোনেট উদ্ধার করেন। এর অল্পকাল পরই ব্ল্যাকবিয়ার্ড আত্মসমর্পণ করেন ও রাজকীয় ক্ষমা গ্রহণ করেন কিন্তু কিছুদিন অতিবাহিত হওয়ার পর তিনি পুনরায় জলদস্যুতায় জড়িয়ে পরেন এবং এক যুদ্ধে নিহত হন।   ঐতিহাসিক স্থানের জাতীয় নিবন্ধন  কুইন অ্যানি’স রিভেঞ্জ ২০০৪ সালে যুক্তরাষ্ট্রের ঐতিহাসিক স্থানের জাতীয় নিবন্ধনের তালিকায় স্থান পায়। এর তথ্যসূত্রের নাম্বার হল, ০৪০০০১৪৮। এটাতে উল্লেখ করা হয়েছে এটি উত্তর ক্যারোলিনা রাজ্যের মোরহেড শহরের সম্পত্তি।   তথ্যসূত্র    বহিঃসংযোগ   Queen Anne's Revenge: Archaeological Site, North Carolina Department of Cultural Resources  বিষয়শ্রেণী:ব্ল্যাকবিয়ার্ড বিষয়শ্রেণী:জলদস্যু জাহাজ বিষয়শ্রেণী:১৭১০-এর জাহাজ বিষয়শ্রেণী:১৭১০-এর দশকের জাহাজ বিষয়শ্রেণী:সামুদ্রিক লোকাচারবিদ্যা
এদুয়ার্দ অলেকসান্দ্রো সোবোল (, ; জন্ম: ২০ এপ্রিল ১৯৯৫; এদুয়ার্দ সোবোল নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব ক্লাব ব্রুজ এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০১০ সালে, সোবোল ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৬ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২১ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, সোবোল এপর্যন্ত ২টি শিরোপা জয়লাভ করেছেন, যার মধ্যে ১টি স্লাভিয়া প্রাহার হয়ে এবং ১টি ক্লাব ব্রুজের হয়ে জয়লাভ করেছেন।   প্রারম্ভিক জীবন  এদুয়ার্দ অলেকসান্দ্রো সোবোল ১৯৯৫ সালের ২০শে এপ্রিল তারিখে ইউক্রেনের ভিলনিয়ানস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব জরিয়া লুহানস্কের খেলোয়াড় বিষয়শ্রেণী:ফুটবল ক্লাব মেটালিস্ট খারকিভের খেলোয়াড় বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:ইউক্রেনীয় ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
Usage To use the template, start with  and add any parameters you like, along with what you want to be displayed. The template will display all, and only, the parameters that you give it. The following parameters are supported: Parameters  Parameter  Description  Example   traditional Chinese     simplified Chinese     Hanyu Pinyin     Tongyong Pinyin     Cantonese Yale     Cantonese Jyutping     Wade–Giles     Japanese    Korean     Vietnamese    "literally"   All parameters are optional.   Examples   Traditional always goes first.  {{CJKV|t=張三|s=张三}}  {{CJKV|s=张三|t=張三}}  The template compares traditional Chinese, simplified Chinese, and Japanese Kanji automatically.  {{CJKV|t=李四}}  {{CJKV|s=李四}}  {{CJKV|t=李四|s=李四}}  {{CJKV|t=李四|s=李四|j=李四}}  {{CJKV|t=李四|s=李四|j=李四|k=이사}}  {{CJKV|t=李四|s=李四|j=李四|k=이사|l=foobar}}  More examples:  {{CJKV|t=立春|s=立春|p=lì chūn|j=立春|k=입춘|v=Lập xuân|l=establishment of spring}}  {{CJKV|t=中華民國|s=中华民国|p=Zhōnghuá Mínguó|tp=Jhonghuá Mínguó|w=Chung-hua Min-kuo}}  See also  another version of this template, giving the user greater control over the order in which elements are displayed and how they are displayed  - supports traditional, simplified Chinese as well as other common romanizations.
thumb|পদার্থ বিজ্ঞানে ব্যাসার্ধ a একটি মডেল সাদা ছোটটির সম্পর্ক।  সবুজ বক্ররেখা একটি আদর্শ ফার্মি গ্যাসের জন্য সাধারণ চাপ সূত্রটি ব্যবহার করে, যখন নীল বক্ররেখা একটি আপেক্ষিক আদর্শ ফার্মি গ্যাসের জন্য।  কালো রেখাটি অতিবেগুনিষ্টিক সীমা চিহ্নিত করে। চন্দ্রশেখর সীমা হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশি হলে তারকাটি চুপসে কৃষ্ণবিবরে পরিণত হবে।  ১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন (১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশি ভরবিশিষ্ট তারার পরিনতি নিউট্রন নক্ষত্র ও কৃষ্ণবিবর।   গাণিতিক সংজ্ঞা  গাণিতিক ভাবে, চন্দ্রশেখর সীমা ভর  এর সংজ্ঞা হল -  যেখানে  হল লঘুকৃত প্ল্যাংকের ধ্রুবক,  হল আলোর বেগ,  হল মহাকর্ষ ধ্রুবক এবং  হল প্রোটন এর ভর। আরো পড়ুন On Stars, Their Evolution and Their Stability, Nobel Prize lecture, Subrahmanyan Chandrasekhar, December 8, 1983. White dwarf stars and the Chandrasekhar limit, Masters' thesis, Dave Gentile, DePaul University, 1995. Estimating Stellar Parameters from Energy Equipartition, sciencebits.com. Discusses how to find mass-radius relations and mass limits for white dwarfs using simple energy arguments.  তথ্যসূত্র   বিষয়শ্রেণী:জ্যোতিঃপদার্থবিজ্ঞান বিষয়শ্রেণী:শ্বেত বামন বিষয়শ্রেণী:নিউট্রন তারা বিষয়শ্রেণী:নাক্ষত্রিক গতিবিদ্যা
শোলিঙ্গনলুর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ বর্তমানে এটি চেন্নাই জেলার অন্তর্ভুক্ত হলেও ২০১৮ খ্রিস্টাব্দের ৪ঠা জানুয়ারির পূর্বে চেঙ্গলপট্টু জেলা ও তারও পূর্বে কাঞ্চীপুরম জেলার অংশ ছিল৷ এটি শহরের দক্ষিণ দিকে রাজীব গান্ধী সালাইয়ে আইটি কোরিডরের অংশ৷ প্রারম্ভিকভাবে আবাসিক অঞ্চল হলেও সময়ের সাথে অর্থনৈতিক দ্রুত বৃদ্ধি, জনসংখ্যা ও পরিকাঠামো বৃদ্ধি পাওয়ার ফলে এই লোকালয়ে তথ্যপ্রযুক্তি ব্যবসায়িক উদ্যান ও বিশেষ অর্থনৈতিক বলয় বা এসইজেড হওয়ার সহায়ক হয়ে উঠেছে৷ এই লোকালয়ের চার দিকে রয়েছে সিরুচেরি, পেরুঙ্গুড়ি ও তারামণি৷  বিশ্বব্যপী আর্থিক পরিষদের সভার জন্য তামিলনাড়ু সরকারের টিডকো শোলিঙ্গনলুরে একটি আর্থিক বসতি গড়ে তোলার পরিকল্পনা করেছে৷ এটি জনসংখ্যার বিচারে তামিলনাড়ুর বৃহত্তম বিধানসভা কেন্দ্র৷ ২০১১ খ্রিস্টাব্দে এটিকে চেন্নাই পুর নিগমের অন্তর্ভুক্ত করা হয় ও এটিই চেন্নাই কর্পোরেশনের শেষ ও ২০০ নং ওয়ার্ড৷ রাজ্য সরকার ২০২৪ খ্রিস্টাব্দের মধ্যে মাধবরম থেকে শোলিঙ্গনলুর হয়ে সিরুচেরি আইটি পার্ক অবধি চেন্নাই মেট্রোর দ্বিতীয় পর্যায়ের কাজ সম্পন্ন করার বরাত দিয়েছে৷ অতিসম্প্রতি শোলিঙ্গনলুর সরকারিভাবে চোলিঙ্গনলুর নাম পেয়েছে৷https://www.indianexpress.com/article/cities/chennai/places-in-tamil-nadu-get-a-phonetic-makeover-with-spellings-changed-to-match-their-tamil-pronuciations-6453786/lite/  নামকরণ শোলিঙ্গনলুর শব্দটি থেকে তিনটি তামিল শব্দ পাওয়া যায় যথা "শোল"/"চোল" "অঙ্গম" ও "নল্লুর"৷ অর্থাৎ নাম থেকে বোঝাই যাচ্ছে এই স্থান চোল রাজাদের রাজত্বের অন্তর্গত ছিলো এবং এখানে জলাভূমি ও আম বাগান ছিল৷  জনতত্ত্ব ২০০১ খ্রিস্টাব্দে শোলিঙ্গনলুরের জনসংখ্যা ছিল ১৫,৫১৯ জন৷ ২০১১ খ্রিস্টাব্দে মূল নগর পঞ্চায়েতের জনসংখ্যা হয় ২৬,৬৪৪ জন ও আউট গ্রোথ সহ শহরের জনসংখ্যা হয় ৩৫,৬০২ জন৷ তবে এরপর ২০২১ খ্রিস্টাব্দে নির্বাচনী তালিকা বের হওয়ার পর ভোটার সংখ্যা হয় ৬,৯৪,৮৪৫ জন, যা লোকালয়ের দ্রুত বৃৃদ্ধিপ্রাপ্ত জনবিন্যাসকে সূচিত করে৷  সংযোগস্থল শোলিঙ্গনলুরের অবস্থান তাম্বরম ও মুড়িশূর গামী ইস্ট কোস্ট রোড ও আদিয়ার ও মহাবলীপুরম গামী পুরাতন মহাবলীপুরম সড়কের সংযোগস্থলে৷ এটি দক্ষিণ চেন্নাইয়ের অন্যতম গূরুত্বপূর্ণ জংশন৷  তথ্যপ্রযুক্তি কোরিডর শোলিঙ্গললুরে রয়েছে বেশ কিছু বড় আইটি কোম্পানির অফিস ও সদর, তার মধ্যে উইপ্রো, ইনফোসিস, টাটা কন্‌সাল্টেন্সি সার্ভিসেস, অটোমোবাইল রোবোটিক্স, ফ্লিন্টোবক্স, পেপ্যাল, ইবে, এইচসিএল টেকনোলজিস, কগনিজ্যান্ট টেক্‌নলজি সলিউশন্স, টেক মাহিন্দ্রা, অ্যাসেঞ্চার,  ট্রাইডেন্ট সলিউশন্স আমেরিকান মেগাট্রেন্ডস, প্রভৃতি উল্লেখযোগ্য।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
মহিউদ্দিননগর ভারতের বিহার রাজ্যের সমষ্টিপুর জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে মহিউদ্দিননগর শহরের জনসংখ্যা হল ১৩,৭৬৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৪%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে মহিউদ্দিননগর এর সাক্ষরতার হার বেশি।  এই শহরের জনসংখ্যার ২১% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
হাতিগাড়া মুড়া বা হাতিগাড়া মন্দির কুমিল্লা জেলা সদরের লালমাই পাহাড় অঞ্চলে অবস্থিত একটি প্রাচীন মন্দির ও বাংলাদেশের অন্যতম একটি প্রত্নতাত্ত্বিক স্থাপনা। হাতিগাড়া মুড়াটি জেলাপ সদরের কোটবাড়ী অঞ্চলের হাতিমারা গ্রামে অবস্থিত।  ইতিহাস বাংলাদেশ প্রত্নতত্ত্ব অধিদপ্তরের অধীনে ২০১৬ সালের ২৮শে জানুয়ারি লালমাই পাহাড় অঞ্চলে নিয়মিত খনন কাজের আওতায় খনন শুরু করা হয়। বেশ কিছুদিন খননের পর একই বছরের ১০ই মার্চ ভুমি থেকে প্রায় ১৪৬ ফুঁট উচ্চতায় এ প্রাচীন মন্দিরটি আবিষ্কৃত হয়। ৯ সদস্যের গবেষক দল ২০জন শ্রমিকের সহয়তায় মোট ৪২ দিন খননের পর মন্দিরের গঠন আবিষ্কার করেন। পরবর্তিতে একে একে এখান থেকে প্রাচীন সভ্যতা ধারণা করা শিলালিপি, মৃৎপত্র ও ভাস্কর্য খন্ডাংশ, প্রাচীন মুদ্রাসহ আবিষ্কৃত হয়।  মন্দিরে প্রাপ্ত শিলালিপি ও এ অঞ্চলের প্রাচীন ইতিহাস থেকে প্রাত্নতাত্ত্ববিদগণ ধারণা করেন এটি একটি বৌদ্ধ মন্দিরের ধ্বংসাবশেষ। বাংলাদেশ প্রত্নতত্ত্ব বিভাগের তথ্য অনুযায়ী, এ মন্দিরটি ৮ম শতাব্দীতে নির্মাণ করা হয়েছিল। ৮ম শতাব্দীর সমসাময়িক সময়ে লালমাই অঞ্চলের কোটবাড়ী এলাকাটি বৌদ্ধ ধর্মীয় যাজকদের অন্যতম সংস্কৃতির একটি অংশ ছিল ও সে সময় এ অঞ্চলে অনেক প্রাচীন স্থানা নির্মাণ করা হয়েছিল।  ১৯৫৫ সালের পর থেকে সরকারের পৃষ্ঠপোষকতায় এ অঞ্চলে বিভিন্ন জায়গায় খননকার্য পরিচালনা করা হয় বিভিন্ন সময় যেটি বর্তমানেও চালু রয়েছে। বাংলাদেশ প্রত্নতত্ত্ব বিভাগের তথ্য অনুযায়ী, এ অঞ্চলে প্রায় ৫৫টি প্রাচীন প্রত্নতাত্ত্বিক স্থাপনা রয়েছে যা বিরল। হিসাব অনুসারে ৫৫টি স্থাপনার মধ্যে হাতিগাড়া মুড়াটি ১৩তম স্থাপনা যা খনন করে আবিষ্কার করা হয়েছে।   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লা জেলার বৌদ্ধ মন্দির বিষয়শ্রেণী:৮ম শতাব্দীর বৌদ্ধ মন্দির
ইয়াকভ পেরেলম্যান (English: Yakov Isidorovich Perelman, Russian: Яков Исидорович Перельман; ৪ ডিসেম্বর ১৮৮২ - ১৬ মার্চ ১৯৪২) সোভিয়েত রাশিয়ার একজন বিশিষ্ট বিজ্ঞান বিষয়ক লেখক। তার উল্লেখযোগ্য বই গুলির মধ্যে পদার্থবিদ্যার মজার কথা খুবই পরিচিত। এটি ছড়াও তিনি আরো বিজ্ঞান বিষয়ক বই লিখেছেন। মূল লেখা রাশিয়ান ভাষায় লেখা হলেও পরবর্তীতে তার লিখিত বই গুলি মির প্রকাশনী ইংরেজি ও বাংলায় প্রকাশ করে।Siemsen, H. (2010) 'Mach’s Science Education, the PISA Study and Czech Science Education' in: Ernst Mach – Fyzika – Filosofie – Vzdělávání. Vol. 1 Brno: Masarykova Univerzita, 2010, pp. 255–265, DOI: 10.5817/CZ.MUNI.M210-4808-2011-255.   প্রথম জীবন  ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।   লেখক জীবন  পদার্থবিদ্যার মজার কথা বইটির অভূতপূর্ব সাফল্যের পর তিনি আরো বিজ্ঞান বিষয়ক বই লিখতে ব্রতী হন। সেই সময় তিনি নিজেকে স্বয়ং সম্পূর্ণ প্রখর কল্পনা শক্তির লেখক হিসেবে নিজেকে পরিচিতি দিতে পেরেছিলেন। তার পরবর্তী সুচিন্তিত বিজ্ঞান বিষয়ক বই গুলির মধ্যে "Arithmetic for entertainment", "Mechanics for entertainment", "Geometry for Entertainment", "Astronomy for entertainment", "Lively Mathematics", " Physics Everywhere", এবং "Tricks and Amusements" খুবই উল্লেখযোগ্য।*  বই   Mathematics can be Fun  Astronomia Recreativa  Physics for Entertainment (1913)  Figures for Fun  Algebra can be Fun  Fun with Maths & Physics  Arithmetic for entertainment  Mechanics for entertainment  Geometry for Entertainment  Astronomy for entertainment  Lively Mathematics  Physics Everywhere  Tricks and Amusements  এছাড়াও তিনি মহাকাশে যাত্রার উপর কিছু বই লিখেছেন। তাদের মধ্যে উল্লেখযোগ্য হলো-  Interplanetary Journeys, On a Rocket to Stars, and World Expanses   মৃত্যু  পেরেলম্যান শেষ জীবনে অনাহারে কাটিয়ে অবশেষে ১৯৪২ সালে পরলোকগমন করেন। সেই সময় রাশিয়াতে জার্মানি খাদ্যদ্রব্যের উপর নিয়ন্ত্রণ শুরু করে। ৯ সেপ্টেম্বর ১৯৪১ থেকে শুরুকরে ২৭ জানুয়ারি ১৯৪৪ পর্যন্ত ৮৭২ দিন ব্যাপী ভয়ংকর ভাবে জার্মানি লেনিনগার্ড এর উপর খাদ্য দ্রব্যের উপর নিয়ন্ত্রণ করে। এটি ছিল আধুনিক যুগের নিকৃষ্টতম ও দীর্ঘদিনের নিয়ন্ত্রণ। এর ফলে প্রায় এগারো লক্ষ সতেরো হাজার মানুষের মৃত্যু হয়।   তথ্যসূত্র   বিষয়শ্রেণী:লেখক বিষয়শ্রেণী:১৮৮২-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:সোভিয়েত ইউনিয়ন বিষয়শ্রেণী:সোভিয়েত পুরুষ লেখক বিষয়শ্রেণী:অনাহারে মৃত্যু
পাঠারি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী পাঠারি শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। এটি ৭৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দে এর জনসংখ্যা ছিলো ৬,২৯৩ জন৷Imperial Gazetteer of India, v. 20, p. 29.  ইতিহাস মোগল সেনাবাহিনীর আফগানি বরকজাই দলের এক পাঠান যোদ্ধা হায়দার মহম্মদ খান ১৭৯৪ খ্রিস্টাব্দে পাঠারি রাজ্য প্রতিষ্ঠা করেন৷Princely States of India K-W প্রাথমিকভাবে এটি মোগল সাম্রাজ্যের একটি জায়গীর ছিলো৷  ১৯৪৭ খ্রিস্টাব্দে ভারতের স্বাধীনতা লাভের পর এই পাঠারি রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৫ই জুন ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়। শাসকবর্গ পাঠারি দেশীয় রাজ্যের শাসকগণ ধর্মীয়ভাবে মুসলিম ছিলেন এবং তার নবাব উপাধিতে ভূষিত হন৷ রাজ্যের শেষ নবাব মহম্মদ আবদার রহিম  খান ভারতে যোগদানের সম্মতিপত্রে স্বাক্ষর করেন৷ নবাব ১৭৯৪ – ১৮৫৯                হায়দার মহম্মদ খান ১৮৫৯ – ১৯১৩              আবদাল করিম খান ১৮৫৯ – ১৮৭২                ....-রাজ প্রতিনিধি ৩১ জুলাই ১৯১৩ – ১৫ আগস্ট ১৯৪৭  মহম্মদ আবদার রহিম খান  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭৯৪-এ ভারতে প্রতিষ্ঠিত বিষয়শ্রেণী:উমরিয়া জেলা বিষয়শ্রেণী:ভারতের দেশীয় রাজ্য বিষয়শ্রেণী:পশতুন রাজবংশ